|  |
| --- |
| **IZVJEŠĆE O PROVEDENOM SAVJETOVANJU** **SA ZAINTERESIRANOM JAVNOŠĆU** |
| Naslov dokumenta | Nacrt Odluke o podnošenju prijedloga i peticije građana Koprivničko-križevačke županije |
| Stvaratelj dokumenta, tijelo koje provodi savjetovanje | Koprivničko-križevačka županijaUpravni odjel za poslove Županijske skupštine i pravne poslove  |
| Cilj i glavne teme savjetovanja | Javno savjetovanje provedeno je s ciljem prikupljanja mišljenja, primjedbi i prijedloga javnosti o predmetnom nacrtu prijedloga Odluke.Zakonsko uporište za donošenjem predmetne Odluke izvire iz članka 25. stavka 1. Zakona o lokalnoj i područnoj (regionalnoj) samoupravi („Narodne novine“ broj [33/01](http://www.zakon.hr/cms.htm?id=260)., [60/01](http://www.zakon.hr/cms.htm?id=261)., [129/05](http://www.zakon.hr/cms.htm?id=262)., [109/07](http://www.zakon.hr/cms.htm?id=263)., [125/08](http://www.zakon.hr/cms.htm?id=264)., [36/09](http://www.zakon.hr/cms.htm?id=265)., [150/11](http://www.zakon.hr/cms.htm?id=267)., [144/12](http://www.zakon.hr/cms.htm?id=268)., [19/13](http://www.zakon.hr/cms.htm?id=285).- pročišćeni tekst, 137/15.- ispravak, 123/17., 98/19. i 144/20.) (u daljnjem tekstu: Zakon) kojim je definirano da građani imaju pravo predstavničkom tijelu JLP(R)S predlagati donošenje općeg akta ili rješavanja određenog pitanja iz njegova djelokruga te podnositi peticije o pitanjima iz samoupravnog djelokruga od lokalnog značenja, a u skladu s zakonom i statutom jedinice. Stavkom 4. istog članka utvrđeno je da se način podnošenja prijedloga i peticija, odlučivanja o njima uređuje općim aktom jedinice usklađenim sa zakonom i statutom. Nastavno je člankom 33. Statuta Koprivničko-križevačke županije (Službeni glasnik Koprivničko-križevačke županije“ broj 7/13., 14/13., 9/15., 11/15.-pročišćeni tekst, 2/18., 3/18.-pročišćeni tekst, 4/20., 25/20., 3/21. i 4/21.-pročišćeni tekst) (dalje u tekstu: Statut) propisana zakonska mogućnost neposrednog sudjelovanja građana u odlučivanju u poslovima od lokalnog značenja gore opisanim mehanizmima, dok je u prijelaznim i završnim odredbama Statuta propisana obveza donošenja općeg akta kojim će se uređivati predmetna materija. Temeljem gore navedenih izvorišnih osnova pristupilo se izradi predmetne Odluke kako slijedi. Uvodnim člankom 1. utvrđene su sadržajne sastavnice predložene Odluke.U članku 2. propisana je odredba o rodnoj neutralnosti korištenih izraza u Odluci. Člankom 3. definirani su ovlašteni predlagatelji koji imaju pravo predlagati donošenje općeg akta, rješavanje određenog pitanja ili podnošenja peticije Županijskoj skupštini te je utvrđeno u kojim je slučajevima Županijska skupština dužna raspravljati o podnesenom prijedlogu odnosno peticiji.Člankom 4. utvrđen je način određivanja ovlaštenog predstavnika građana u slučajevima opisane participativne demokracije, definiranog za potrebe provođenja ove Odluke kao koordinator građanske inicijative.Utvrđuje se obvezni sadržaj podneska kojim se započinje postupak. Propisuje se da će se podnesak moći dostaviti predsjedniku Županijske skupštine i elektroničkim putem te se definira dostavna mail adresa.Člankom 5. uređuje se način utvrđivanja ukupnog broja birača Koprivničko-križevačke županije kako bi se utvrdio ovlašteni predlagatelj, a to je najmanje 10% od ukupnog broja birača Koprivničko-križevačke županije te se utvrđuje trenutak u kojemu počinje rok za prikupljanje potpisa građana.Člankom 6. detaljno se definira sadržaj obrasca na kojem će se prikupljati potpisi građana.Člankom 7., 8. i 9. propisuje se mjesta na kojim će se prikupljati potpisi kao i postupak njihova prikupljanja.Člankom 10. utvrđuje se rok kojemu su građani dužni dostaviti prikupljene potpise te način podnošenja istih.Člankom 11. definira se Odbor za predstavke građana, radno tijelo Županijske skupštine osnovano njenim poslovnikom, kao nadležno tijelo za prebrojavanje potpisa te utvrđivanje ispravnosti podnesenog prijedloga, peticije. Odboru će u postupku prebrojavanja potpisa pomagati službenici upravnog tijela nadležnog za poslove Županijske skupštine.Člankom 12. propisuje se rok u kojem je Odbor za predstavke građana dužan izraditi izvješća radi utvrđenja zakonskih pretpostavki za ostvarenje prava građana na podnošenje prijedloga, peticije odnosno obveza postupanja Županijske skupštine po istom. Decidirano je utvrđen sadržaj izvješća te adresati kojemu će se izvješće dostaviti.Člankom 13. utvrđeno je da ukoliko podneseni prijedlog odnosno peticiju podržava najmanje 10% građana Koprivničko-križevačke županije upisanih u popis birača Koprivničko-križevačke županije, Županijska skupština mora iste raspravljati i podnositeljima dati odgovor u roku od 3 mjeseca od dana dostave obrasca s potpisima građana. Nadalje se uređuje postupanje predsjednika Županijske skupštine ukoliko podneseni prijedlog odnosno peticija nisu iz samoupravnog djelokruga Županije, odnosno nisu podneseni u skladu s zakonom i ovom Odlukom. Člankom 14. propisano je stupanje na snage Odluke u roku od 8 dana od dana objave iste u županijskom glasilu.  |
| Datum dokumenta | siječanj 2023. godine  |
| Je li nacrt bio objavljen na internetskim stranicama ili na drugi odgovarajući način?Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?Ako nije, zašto? | Nacrt Odluke objavljen je na internetskoj stranici Koprivničko-križevačke županije ([www.kckzz.hr](http://www.kckzz.hr)). Javno savjetovanje trajalo je 30 dana i provodilo se od 11. siječnja pa do 9. veljače 2023. godine na županijskoj web stranici.- |
| Koji su predstavnici zainteresirane javnosti dostavili svoja očekivanja? | U provedenom postupku savjetovanja nismo zaprimili nijednu primjedbu, odnosno komentar. |
| ANALIZA DOSTAVLJENIH PRIMJEDABA:Prihvaćene primjedbePrimjedbe koje nisu prihvaćene i obrazloženje razloga za neprihvaćanje | --- |
| Troškovi provedenog savjetovanja | Provedba internetskog savjetovanja nije zahtijevala dodatne financijske troškove. |
| Tko je i kada izradio izvješće o provedenom savjetovanju? | Ime i prezime:Helena Matica  | Datum:10. veljače 2023. |

KLASA: 013-04/23-01/1

URBROJ: 2137-02/03-23-2

Koprivnica, 10. veljače 2023.